stanford-oval/wikipedia huggingface dataset:
Lähihoitaja

| Lähihoitaja |
| --- | --- |
Tyyppi:  Ammatti
Toimiala:  Terveydenhuolto
Koulutus:  Toinen aste
Työpaikka:  Ensihoito, Kotihoito, Kotisairaanhoito, Järjestöt, Sairaala, Terveyskeskus, Vanhainkoti, Varhaiskasvatus, Yksityinen terveydenhoito
Lähinimikkeitä:  Hoiva-avustaja, Apuhoitaja, Hammashoitaja, Kehitysvammahoitaja, Laitosapulainen, Lastenhoitaja, Lääkintävahtimestari, Mielenterveyshoitaja, Osastonsihteeri, Perushoitaja, Sairaanhoitaja
Lähihoitaja on sosiaali- ja terveydenhuollon ammattihenkilö, joka avustaa ja hoitaa asiakkaita ja potilaita sairaaloissa, terveyskeskuksissa, tehostetuissa asumisyksiköissä sekä muissa hoitopaikoissa. Työssään lähihoitaja osallistuu hoitotoimenpiteisiin ja auttaa asiakasta mm. ruokailussa, pesussa, pukeutumisessa ja liikkumisessa. Hoitohenkilökunnasta lähihoitaja on lähimpänä asiakasta, joten vuorovaikutus muodostaa tärkeän osan työstä. Lähihoitaja keskustelee hoidosta, sen kokemuksista, kuntoutuksesta ja muista elämään liittyvistä asioista. Työhön voi kuulua myös erilaisia toimistotöitä, puhelinneuvontaa, itsehoidon tukemista, ohjausta ja neuvontaa. Työ on nopeatempoista ja voi vaihdella päivästä toiseen asiakkaiden tilanteen ja hoitotarpeen mukaan.
Koulutus

Lähihoitajan koulutus on toisen asteen oppilaitoksissa opetettava sosiaali- ja terveysalan tutkinto. Suomessa sosiaali- ja terveysalan perustutkintoon johtavaa koulutusta antavat useat eri oppilaitokset, joissa koulutusohjelmavaihtoehdot vaihtelevat paikkakunnittain ja oppilaitoksittain. Lähihoitajakoulutus kestää 2-3 vuotta koulutus- tai työkokemuksesta riippuen. Lähihoitajan koulutus (aiemmin apuhoitaja tai perushoitaja) vastaa tasoltaan samaa kuin ylioppilastutkinto. Ylioppilas voi suorittaa lähihoitajan tutkinnon 1,5 vuodessa.
Lähihoitajakoulutus alkoi vuonna 1993. Vuosittain valmistuu noin 8 000 lähihoitajaa.
Koulutus > Osaamisalat

Osaamisalavaihtoehtoja on useita, ja koulutus antaa nykyään yleisen korkeakoulukelpoisuuden. Suuntautumisvaihtoehtoja voi opiskella maksimissaan kaksi. Tämän jälkeen, mikäli jatko-opinnot kiinnostavat, on vaihtoehtona lähteä opiskelemaan muiden muassa ammattikorkeakouluun. Osaamisalavaihtoehdot ovat:
Ikääntyvien hoidon ja kuntoutumisen osaamisala
Jalkojenhoidon osaamisala
Lasten ja nuorten kasvatuksen ja hoidon osaamisala
Mielenterveys- ja päihdetyön osaamisala
Perustason ensihoidon osaamisala
Sairaanhoidon ja huolenpidon osaamisala
Suunhoidon osaamisala
Vammaistyön osaamisala
Valittavia linjoja ovat lähihoitajan tutkinto sekä lähihoitajan tutkinto yhdistettynä lukio-opintoihin. Kyseistä kaksoistutkintoa ei kuitenkaan järjestetä kaikissa oppilaitoksissa, ja joissakin se on ollut lähinnä kokeiluasteella. Lisäksi joillakin kouluilla on tarjota lukion käyneelle hakijalle ylioppilaspohjainen linja, joka on hyväksiluettujen aineiden vuoksi normaalia lyhyempi. Joissakin oppilaitoksissa on myös kaksikielisiä linjoja (suomi-ruotsi). Ammatissa on mahdollisuus myös jatkaa itsenäisenä yrittäjänä.
Lähihoitaja on nimikesuojattu sosiaali- ja terveydenhuollon ammattihenkilö. Lähihoitajan ammattinimikettä on oikeutettu käyttämään henkilö, jolla on suoritettuna ammattinimikkeen käyttöön vaadittu tutkinto. Valvira merkitsee hakemuksesta koulutuksen suorittaneet sosiaalihuollon ja terveydenhuollon ammattihenkilöiden keskusrekistereihin.
Koulutus > Perushoitaja

Lähihoitajan ammattinimikettä jossain määrin vastaava aikaisempi ammattinimike on mm. apuhoitaja, perushoitaja tai mielenterveyshoitaja. Lähihoitajan ja perushoitajan koulutus eroavat toisistaan huomattavasti, ja työtehtävät työpaikoissa ovat jokseenkin erilaiset. Vanha perushoitajakoulutus keskittyi enemmän perushoitoon ja sairaanhoitotyöhön, kun taas nykyinen lähihoitajan koulutus tähtää huomattavasti monipuolisempaan opiskeluun, jonka jälkeen on mahdollisuus työskennellä hyvinkin vaihtelevissa tehtävissä oman erikoisalan osaajana (esim. mielenterveys- ja päihdetyö). Koulutuksen muuttumista on pääsääntöisesti opiskelijoiden keskuudessa kiitetty jo senkin johdosta, että se antaa yleisen pätevyyden ammattikorkeakouluopintoihin ja kelpoisuuden opiskella yliopistossa.
Työmarkkinatilanne

Noin 70 % lähihoitajista työskentelee kuntien palveluksessa. Ala on naisvaltainen. Esimerkiksi Suomen lähi- ja perushoitajaliitto SuPerin noin 90 000 jäsenestä vain viisi prosenttia on miehiä.
Julkisen alan eläkevakuuttaja eläkevakuuttaja Keva julkaisi 1. maaliskuuta 2023 arvion sosiaali- ja terveysalan työvoimatarpeesta. Sen mukaan koko maassa tarvitaan vuonna 2023 arviolta 8 800 uutta lähihihoitajaa kun vuonna 2021 vastaavan vajeen arvioitiin olevan 738 lähihoitajaa. Uusien ammattilaisten koulutustahti ei riitä vastaamaan nyt alalta eläköityvien määrään. Keva ehdottaa, että työelämässä olevien työssä jaksamista parannetaan työkykyjohtamisen kautta sekä työvoimapulan ottamista yhdeksi  talous-, työllisyys- ja sosiaalipolitiikan mittariksi.
Valvira tiedotti 9. maaliskuuta 2023, että lähihoitajien rekisteröinti sosiaalihuoltoon väheni vuonna 2022 runsaat 360 vähemmän kuin vuonna 2021. Sosiaalihuollon ja terveydenhuollon rekisterissä lähihoitajien lukumäärä kasvoi vuonna 2022 yhteensä 169 hengellä.
Sosiaali- ja tereysministeriö julkaisi kesäkuussa 2023 uuden arvion sekä puuttuvien lähi- että sairaanhoitajien lukumäärästä.  Laskentaan osallistui Keva, Kunta- ja hyvinvointialuetyönantajat KT, työ- ja elinkeinoministeriö sekä opetus- ja kulttuuriministeriö.  Arvio toimitettiin hallitusneuvotteluihin. Nyt puuttuvien lähihoitajien lukumäärä oli 6 140.  Vaikka tarvitavien lähihoitajien lukumäärä pieneni on tilanne tästä uudesta arviosta huolimatta vakava.
Marraskuussa 2023 työ- ja elinkeinoministeriössä julkaistun työvoimabarometrin mukaan erityisesti lähihoitajista on pulaa tulevina vuosina.
Aiheesta muualla

Suomen Lähihoitajat ry
Suomen lähi- ja perushoitajaliitto SuPer
Lähihoitajakoulutukset Opintopolku.fi-sivustolla (Arkistoitu – Internet Archive)
Madagaskarin frangi

| Madagaskarin frangi |
| --- | --- |

ISO 4217 -koodi:  MGF
Keskuspankki:  Madagaskarin keskuspankki
Käyttäjät:   Madagaskar (aikaisemmin myös Madagaskarin ja alusmaiden siirtomaa)
Madagaskarin frangi (ransk. franc malgache) oli Madagaskarin valuutta 1. tammikuuta 2005 asti. Se jaettiin sataan centimeen. Valuutan ISO 4217 -koodi on MGF.
Vuosina 1925–1945 Madagaskarin frangi oli myös Madagaskarin ja alusmaiden siirtomaan valuuttana.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Bristol-Myers Squibb

| Bristol-Myers Squibb |
| --- | --- |

Osake:  NYSE: BMY
ISIN:  US1101221083
Perustettu:  1989 (fuusio)
Perustaja:  William McLaren Bristol John Ripley Myers Edward R. Squibb
Toimitusjohtaja:  Giovanni Caforio
Kotipaikka:  New York, USA
Toiminta-alue:  maailma
Toimiala:  lääketeollisuus
Liikevaihto:  15,9 miljardia USD (2014)
Liikevoitto:  2,4 mrd. USD (2014)
Nettotulos:  2,0 mrd. USD (2014)
Kotisivu:  www.bms.com
Infobox OKVirheellinen NIMI-arvo: 
Bristol-Myers Squibbin tutkimuskeskus New Jerseyn osavaltion Princetonissa.
Bristol-Myers Squibb (BMS) on yhdysvaltalainen biologisiin lääkkeisiin erikoistunut lääketeollisuusyritys. Se valmistaa lääkkeitä muun muassa syöpien, sydän- ja verisuonitautien, diabeteksen, B-hepatiitin, HIV-tartunnan ja AIDSin, nivelreuman sekä veren hyytymishäiriöiden hoitoon.
Historiaa

Bristol-Myers Squibb syntyi vuonna 1989 Bristol-Myersin ja Squibb Corporationin fuusiosta. Squibbin oli perustanut New Yorkin Brooklynissa 1858 lääkäri Edward R. Squibb, Bristol-Myersin taas ystävykset William McLaren Bristol ja John Ripley Myers vuonna 1887, jolloin he ostivat New Yorkin osavaltion Clintonissa toimineen, vaikeuksiin ajautuneen lääketehtaan.
Squibb-yhtiö perustettiin alun perin tuottamaan eetteriä ja kloroformia. Se menestyi varsin hyvin ja siirtyi vuonna 1891 Edward Squibbin pojille. Toisen maailmansodan aikana Squibb-yhtiö toimitti penisilliiniä ja morfiinia sotilaskäyttöön. Vuonna 1952 yritys myytiin Mathieson Chemical -yhtiölle, jonka pian osti puolestaan Olin Industries, jolloin Squibbin emoyhtiöksi muodostui uusi Olin Mathieson Chemical. 1970-luvun alussa emoyhtiön nimeksi otettiin Squibb Corporation. 1970-luvun lopulla Squibbin menestystuote oli verenpainelääke Capoten (kaptopriili).
William Bristol ja John Myers aloittivat lääketukkureina mutta alkoivat vähitellen valmistaa itse yksinkertaisia tuotteita kuten Sal Hepatica -ulostuslääkettä ja Ipana-hammastahnaa. Myös Bristol-Myers toimitti penisilliiniä toisen maailmansodan sotilassairaaloille. Sodan jälkeen yhtiö alkoi kansainvälistyä yritysostoin hankkimalla omistukseensa muun muassa hiustenhoitotuoteyhtiö Clairolin, äidinmaidonkorviketta ja dieettituotteita valmistavan Mead Johnsonin ja ortopedisiä tarvikkeita valmistavan Zimmerin. Näistä kolmesta Bristol-Myers Squibb luopui vuosituhannen vaihteen jälkeen.
BMS tunnettiin aiemmin myös monista käsikauppalääkkeistään, kuten särkylääkkeistä Bufferin ja Excedrin. Ne myytiin vuonna 2005 Novartis-yhtiölle.
BMS tänään

Bristol-Myers Squibbilla on tuotantoa Yhdysvaltojen lisäksi Belgiassa, Britanniassa, Irlannissa, Italiassa, Ranskassa, Meksikossa ja Japanissa.
Bristol-Myers Squibbin Suomessa myytäviä tuotteita ovat muiden muassa B-hepatiitin hoitoon käytettävä Baraclude (entekaviiri), verihyytymiä ehkäisevä Eliquis (apiksabaani), immunosuppressantti Nulojix (belatasepti), iho- ja keuhkosyöpälääke Opdivo (nivolumabi), nivelreumalääke Orencia (abatasepti) sekä ihosyöpälääke Yervoy (ipilimumabi). Yhtiöllä on Suomessa myyntiyhtiö Bristol-Myers Squibb (Finland) Ab Oy, jonka liikevaihto vuonna 2014 oli noin 15 miljoonaa euroa ja henkilöstömäärä 30.
Aiheesta muualla

Kuvia tai muita tiedostoja aiheesta Bristol-Myers Squibb Wikimedia Commonsissa
Marija Ošanina

Marija Ošanina.
Marija Nikolajevna Ošanina (ven. Мари́я Никола́евна Оша́нина, tyttönimeltään Olovennikova, Оловенникова; 15. toukokuuta 1853 – 2. lokakuuta 1898) oli venäläinen vallankumouksellinen narodnikki.
Marija Ošanina syntyi aatelisperheeseen. Vuodesta 1874 lähtien hän osallistui narodnikkikerhojen toimintaan ja kansan parissa tehtyyn propagandatyöhön. Vuonna 1878 Ošanina liittyi kansanvaltaa vaatineeseen Zemlja i voljaan, jonka hajottua hän kuului samaa aatetta edistäneen Narodnaja voljan toimeenpanevaan komiteaan. Vuonna 1882 Ošanina muutti Pariisiin, jossa hän toimi Narodnaja voljan edustajana. 1890-luvulla hän oli perustamassa ns. Vanhojen narodnajavoljalaisten ryhmää. Ošanina teki itsemurhan.
Maimakteria

| Maimakteria> Μαιμακτήρια |
| --- | --- |
Tyyppi:  uskonnollinen juhla Zeuksen kunniaksi
Päivämäärä:  Maimakterion ? (marras-joulukuu)
Järjestämistiheys:  vuosittain
Paikkakunta:  Ateena, Attika, Kreikka
Maimakteria (m.kreik. Μαιμακτήρια, Maimaktēria, lat. Maimacteria/Maemacteria) oli antiikin Ateenassa vietetty juhla, joka oli omistettu Zeus Maimakteelle. Sitä vietettiin juhlasta nimensä saaneessa Maimakterion-kuussa eli nykyisen marras-joulukuun aikoihin, mutta sen tarkempaa päivää ei tunneta. Juhlassa säiden ja ilmojen säätäjää Zeusta rukoiltiin antamaan leutoja talvisäitä. Zeuksen Maimaktes-epiteetti tarkoitti ”myrskyisää”. Muutoin juhlasta tiedetään vain vähän.
Marija Onolbajeva

| Marija Onolbajeva |
| --- | --- |
 Onolbajeva torjumassa Kiinaa vastaan talviolympialaisissa 2010
Henkilötiedot
Syntynyt: 25. joulukuuta 1978 Murmansk, Neuvostoliitto
Kansalaisuus:   Venäjä
Jääkiekkoilija
Pelipaikka:  maalivahti
Hanska:  vasen
Pituus:  178 cm
Paino:  78 kg
Seura
Seura:  Fakel Chelyabinsk
Pelaajaura
Pääsarjaura:  2009–
Marija Asanovna Onolbajeva (ven: Мария Асановна Онолбаева, s. 25. joulukuuta 1978 Murmansk, Neuvostoliitto) on venäläinen jääkiekkomaalivahti. Hänellä on vasen hanskakäsi. Hän oli mukana Venäjän joukkueessa naisten jääkiekon talviolympialaisissa 2010.
Blessed & Possessed

| Blessed & Possessed Powerwolf |
| --- | --- | --- |

Studioalbumin tiedot
 Julkaistu: 17. heinäkuuta 2015
 Kesto: 45.42
 Levy-yhtiö: Napalm
Listasijoitukset
  30.
Powerwolfin muut julkaisut
| Preachers of the Night 2014 | Blessed & Possessed 2015 | The Metal Mass - Live 2016 |
Blessed & Possessed on Powerwolfin studioalbumi, joka julkaistiin 17. heinäkuuta 2015.
Kappaleet

Blessed & Possessed – 4.42
Dead Until Dark – 3.49
Army Of The Night – 3.21
Armata Strigoi – 3.59
We Are The Wild – 3.41
Higher Than Heaven – 3.30
Christ & Combat – 3.39
Sanctus Dominus – 3.22
Sacramental Sister – 4.36
All You Can Bleed – 3.44
Let There Be Night – 7.19
Kappaleet > Rajoitetun painoksen bonuslevy

Touch Of Evil (Judas Priest cover)
Conquistadores (Running Wild cover)
Edge Of Thorns (Savatage cover)
Power And Glory (Chroming Rose cover)
Out In The Fields (Gary Moore cover)
Shot In The Dark (Ozzy Osbourne cover)
Gods Of War Arise (Amon Amarth cover)
The Evil That Men Do (Iron Maiden cover)
Headless Cross (Black Sabbath cover)
Night Crawler (Judas Priest cover)
Kokoonpano

Attila Dorn -laulu
Matthew Greywolf - kitara
Charles Greywolf - kitara & basso
Roel van Helden - rummut
Falk Maria Schlegel - koskettimet
Arvostelut

Imperiumi: 8-/10
Kaaoszine: 7½/10
Metalliluola: 8½/10
Aiheesta muualla

Blessed & Possessed Discogsissa. (englanniksi)
Albumi Blessed & Possessed Encyclopaedia Metallum -sivustolla (englanniksi)
Maria-Empfängnis-Dom

Maria-Empfängnis-Dom Linzissä.
Maria-Empfängnis-Dom, tunnetaan myös nimellä Neuer Dom, on roomalais-katolinen tuomiokirkko Linzin kaupungissa, Itävallassa.
Tuomiokirkon rakentamisen käynnisti vuonna 1855 piispa Franz Joseph Rudigier. Peruskivi muurattiin vuonna 1862, ja vuonna 1924 piispa Johannes Maria Gföllner vihki rakennuksen pyhän Marian katedraaliksi. Sen suunnitteli Kölnin arkkihiippakunnan pääarkkitehti Vincenz Statz ranskalais-goottilaiseen tyyliin.
Tuomiokirkkoon mahtuu noin 20 000 ihmistä ja se on siten Itävallan suurin kirkkorakennus. Sen torni yltää 135 metrin korkeuteen. Alun perin rakennuksesta suunniteltiin korkeampaa, mutta suunnitelmat hylättiin, koska tuolloisessa Itävalta-Unkarissa mitään rakennusta ei saanut rakentaa korkeammaksi kuin Wienin Stephansdomin etelätorni. Maria-Empfängnis-Domin torni onkin kaksi metriä lyhyempi kuin Stephansdomin.
Tuomiokirkossa on myös huomattavia lasimaalauksia, joista tunnetuin kuvaa Linzin kaupungin historiaa. Tuomiokirkon ikkunoissa on myös kirkon rakentamisessa auttaneiden henkilöiden kuvia. Toisessa maailmansodassa varsinkin tuomiokirkon eteläisen osan lasimaalaukset kärsivät vaurioita. Niiden uudelleenmaalaamisen sijasta ne on korvattu moderneilla lasimaalauksilla.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (saksaksi)
Marc Karam

| Marc Karam> Henkilötiedot |
| --- | --- |
Kansalaisuus:   Kanada
Pokerinpelaaja
WSOP-voitot:  0
WSOP-rahasijat:  2
WPT-voitot:  0
EPT-voitot:  0
Turnausansiot (USD):  2 074 953
Päivitetty:  15. lokakuuta 2007
Marc Karam (s. 28. elokuuta 1980, Montreal) on kanadalainen pokeriammattilainen. Karamin syntymän jälkeen libanonilaistaustainen perhe muutti Libanoniin vuonna 1982, mutta palasi takaisin Kanadan Ottawaan seuraavana vuonna. Karam aloitti täyspäiväisen pokeriammattilaisuuden alkuvuodesta 2006. Hänen lempinimensä on "Myst".
Karamin pokeriuran toistaiseksi arvokkain saavutus on European Poker Tourin Monte Carlon vuoden 2007 Grand Finalin kakkostila. Karam ansaitsi Gavin Griffinin voittamasta turnauksesta 1 061 820 euroa. Vuonna 2006 hän oli samassa turnauksessa neljäs.
World Poker Tourilla Karam on selvinnyt finaalipöytään kerran: North American Poker Championship WPT No-Limit Hold'em Championship -turnauksessa vuonna 2006 hän oli kuudes ansaiten 169 027 dollaria. Australian mestaruuskilpailuissa eli "Aussie Millions" -tapahtuman pääturnauksessa vuonna 2007 Karam oli samoin kuudes.
Marc Karam edustaa Eurolinx Poker -nettipokerihuonetta. Lokakuussa 2007 hänen pokeriuransa turnausansiot ylittivät 2,0 miljoonaa dollaria.
Aiheesta muualla

Karamin blogi
Marc Karam The Hendon Mob Poker Databasessa (englanniksi)
Marc Jongen

Marc Jongen (2015)
Marc Jongen (s. 23. toukokuuta 1968 Merano) on italialaissyntyinen, vuonna 2011 Saksan kansalaisuuden saanut poliitikko. Hän edustaa Vaihtoehto Saksalle -puoluetta. Hän on filosofian dosentti.
Jongen syntyi alankomaalaiselle isälle ja etelätirolilaiselle äidille. Hän vietti lapsuutensa Meranossa ja Bolzanossa. Jongen opiskeli vuosina 1987–1988 Wirtschaftsuniversität Wienissä kansantaloutta. Vuosina 1988–1995 hän opiskeli filosofiaa Wienin yliopistossa, josta sai maisterin arvon. Jongen työskenteli Die Neue Südtiroler Tageszeitungin kulttuuritoimittajana vuosina 1996–1999. Vuosina 1999–2003 Jongen opiskeli Staatliche Hochschule für Gestaltung Karlsruhessa, jossa hän tämän jälkeen työskenteli tutkimusavustajana. Hän väitteli tohtoriksi vuonna 2009. Jongen työskenteli filosofi Peter Sloterdijkin avustajana, mutta riitaantui tämän kanssa aloitettuaan toiminnan Vaihtoehto Saksalle -puolueessa.
Jongen liittyi Vaihtoehto Saksalle -puolueeseen vuonna 2013. Hän pääsi tuolloin Baden-Württembergin johtokunnan jäseneksi. Jongen tuli valituksi Saksan liittopäiville vuonna 2017, jolloin hänestä tuli Vaihtoehto Saksalle -puolueen liittopäiväryhmän kulttuuripolitiikan puhemies. Jongen on toiminut myös Desiderius-Erasmus-Stiftungin johtajiston jäsenenä. Vuonna 2024 hänet valittiin Euroopan parlamentin jäseneksi. Hänen seuraajansa Saksan liittopäiväedustajana oli Volker Münz.
Jongen on pitänyt yhteisvaluutta euroa virheenä. Hän vastustaa antisemitistisiä kantoja, joita muun muassa Wolfgang Gedeon on tuonut samassa puolueessa esille. Björn Höcken kiistanalainen maine on Jongenin mielestä perusteeton. Jongenia on kutsuttu Saksassa Vaihtoehto Saksalle -puolueen puoluefilosofiksi ja jopa pääideologiksi, mutta hän on kiistänyt molemmat luonnehdinnat.
Aiheesta muualla

Kuvia tai muita tiedostoja aiheesta Marc Jongen Wikimedia Commonsissa
Madagaskar kesäolympialaisissa 2000

Madagaskar osallistui Sydneyn kesäolympialaisiin vuonna 2000 11 urheilijan joukkueella. Maan urheilijat osallistuivat nyrkkeilyyn, judoon, uintiin ja yleisurheiluun. Maan lipunkantajana avajaisissa toimi pikajuoksija Joseph-Berlioz Randriamihaja.
Masaru Ibuka

Masaru Ibuka
Masaru Ibuka (11. huhtikuuta 1908 Nikko – 19. joulukuuta 1997 Tokio) oli japanilainen liikemies, joka perusti Sonyn yhdessä Akio Moritan kanssa. Ibuka oli Sonyn pääinsinööri. Ibukan johtamat nauhurin ja transistoriradion sekä monien muiden tuotteiden kehitystyöt nostivat Sonyn teknisen kehityksen kärkeen yli kolmeksi vuosikymmeneksi. Yhtiöstä tuli samalla yksi maailman menestyneimmistä ja tunnetuimmista elektroniikkayrityksistä.
Ibuka valmistui insinööriksi vuonna 1933 Tokion Wasedan yliopistosta. Hän voitti Pariisissa palkinnon kehittämästään moduloidusta valonsiirtojärjestelmästä. Ibuka työskenteli useissa tieteellisissä yrityksissä ennen kuin hän perusti Akio Moritan kanssa Tokyo Tsushin Kogyo K.K:n vuonna 1946. Yhtiö sai vuonna 1958 uuden nimen, Sony Corporation. Ibukan tekniset innovaatiot ja Moritan markkinointikyvyt johtivat siihen, että Sonysta tuli Japanin johtava elektroniikkateollisuuden yritys. Ibuka kehitti magnetofoninauhan vuonna 1949, ja vuosi sen jälkeen Sony esitteli Japanissa ensimmäisen nauhurin. Ibuka johti Japanin ensimmäisen transistoriradion kehitystä 1950-luvulla ja 1960-luvulla maailman ensimmäisen väritelevision sekä Trinitron-väritelevision kehitystä.
Ibuka toimi vuosina 1950–1971 Sonyn toimitusjohtajana ja 1971–1976 hallituksen puheenjohtajana. Hän jäi eläkkeelle 1976, mutta toimi edelleen hallituksen kunniapuheenjohtajana. Koulutus kiinnosti Ibukaa, ja hän kirjoitti aiheesta kirjoja sekä johti varhaiskasvatuksen yhdistystä. Hän toimi myös Japanin partiolaisten johtajana.
Masashi Abe

| Mitalit> Maa:  Japani.Miesten yhdistetty. Olympialaiset  | Mitalit> Maa:  Japani.Miesten yhdistetty. Olympialaiset  | Mitalit> Maa:  Japani.Miesten yhdistetty. Olympialaiset  | Maa:  Japani> Miesten yhdistetty. |
| --- | --- | --- | --- |
|  Kultaa | Lillehammer 1994 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Falun 1993 | joukkuekilpailu |  |
|  Kultaa | Thunder Bay 1995 | joukkuekilpailu |  |
|  Pronssia | Val di Fiemme 1991 | joukkuekilpailu |  |
Masashi Abe (jap. 阿部 雅司, Abe Masashi; s. 13. elokuuta 1965) on japanilainen entinen yhdistetyn hiihtäjä. Hän kilpaili 1980-luvun loppupuolella ja 1990-luvun alkupuolella. Hän voitti 3 × 10 kilometrin joukkuekilpailun vuoden 1994 Lillehammerin kisoissa. Abe voitti hiihdon MM-kilpailuissa kaksi kultaista mitalia (1993 ja 1995) sekä pronssia vuodelta 1991, kaikki joukkuekilpailuista.
Maakyyhkyt

| Maakyyhkyt |
| --- | --- |
 Sinimaakyyhky (Claravis pretiosa)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Maakyyhkyt Claravis  Oberholser, 1899
Katso myös
   Maakyyhkyt Wikispeciesissä   Maakyyhkyt Commonsissa 
Infobox OKNimi-testi OK: 
Maakyyhkyt (Claravis) on kyyhkyjen heimoon kuuluva lintusuku.
Maakyyhkyihin (Claravis) kuuluvia lajeja

Brasilianmaakyyhky (Claravis godefrida)
Purppuramaakyyhky (Claravis mondetoura)
Sinimaakyyhky (Claravis pretiosa)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Claravis (englanniksi)
Maria Mäntylä

| Maria Mäntylä> Henkilötiedot |
| --- | --- |
Syntynyt: 8. kesäkuuta 1967 (ikä 57) Karjaa
Ammatti:  näyttelijä
Maria Susanne Mäntylä (s. 8. kesäkuuta 1967 Karjaa) on suomalainen näyttelijä, joka työskentelee Maarianhaminassa Ahvenanmaalla.
Mäntylä pyrki Teatterikouluun, mutta hän ei päässyt sinne ja jätti näyttelijähaaveet siinä vaiheessa palatakseen niihin myöhemmin. Päätyönään hän toimii matkailualalla.
Mäntylä aloitti näyttelijänuransa 14-vuotiaana Annie Mestariampujassa Raaseporin linnateatterissa. 1990-luvun alussa hän muutti Ahvenanmaalle. Vuonna 1997 hän palasi teatterin pariin ja näytteli Kastelholman linnan linnateatterissa Robert Liewendahlin näytelmässä Thenne Papegoie (1997) yli sadassa näytöksessä.
1990-luvun loppupuolelta lähtien Mäntylä on ollut Ahvenanmaan aktiivisimpia näyttelijöitä. Hänellä on ollut rooleja muun muassa näytelmissä Katrina, En svåger i kläm ja Annie Mestariampuja, ja hän on vakiinnuttanut asemansa Ahvenanmaan teatterimaailmassa.
Mäntylä  sai vuonna 2005 ahvenanmaalaisen teatteripalkinnon Solveig-patsaan panoksestaan ahvenanmaalaisen teatterin hyväksi. Ahvenanmaan maakunnan kulttuuripalkinto hänelle myönnettiin 2010.
Mäntylä valittiin 1997 Mariehamnsteaternin taustayhdistyksen Teaterföreningen i Mariehamn (perustettu 1914) hallitukseen. Keväällä 2006 hänet valittiin yhdistyksen puheenjohtajaksi. Hän luopui puheenjohtajan tehtävästä kesäkuussa 2017, ja hänelle myönnettiin kunniapuheenjohtajan arvo.
Mäntylä on näytellyt sivuroolissa "mamma Irene" nuorisoelokuvassa Fåglarna tittar på oss.
Näytelmärooleja

Thenne Papegoie (1997-2000)
Ringens år (1998, apulaisohjaaja)
Oliver! (1998)
Miramar - i afton dans (1999)
Mördande Moral (2000)
En svåger i kläm (2001)
Den högfärdstokige borgaren (2002)
Annie (2003)
Leka med elden (2004)
Djävulsdansen (2004)
Be-Bop på Iwa (2004)
Jubileet och Frieriet (2006)
Krona i bojor (2005, 2006)
Katt på hett plåttak (2008)
Som dom gör i Amerika (2008)
Aldrig i livet (2008)
Filmografia

Bondbruden (2001-2002)
Fåglarna tittar på oss (2010)
Bloomington (Illinois)

| Bloomington |
| --- | --- |
 Museo
 Logo
 Kaupunki piirikunnassaan, joka Illinois'ssa
 Bloomington
 Koordinaatit: 40°29′3″N, 88°59′37″W 
Valtio:   Yhdysvallat
Osavaltio:   Illinois
Piirikunta:  McLeanin piirikunta
Perustettu:  1822
Pinta-ala:  
 – Kokonaispinta-ala:  70 km²
Väkiluku (2021):  78 283
 – Väestötiheys:  1 118 as./km²
 
 www.cityblm.org 
Infobox OKVirheellinen NIMI-arvo: 
Bloomington on kaupunki Illinois'n osavaltion McLeanin piirikunnassa, Yhdysvalloissa. Kaupungin väkiluku on 78 283 asukasta, ja sen pinta-ala on 70 neliökilometriä. Kaupungin väestötiheys on 1 118 asukasta neliökilometrillä. Kaupunki perustettiin vuonna 1822.